ડ્રેસ એટલે વન-પીસ, જેની લેન્ગ્થ અલગ-અલગ હોય છે; જેમ કે અબોવ ની, ની-લેન્ગ્થ, કાફ-લેન્ગ્થ અને ફુલ લેન્ગ્થ. એમાં ઘણી પૅટર્ન આવે છે. આવા ડ્રેસ ઉનાળામાં ફ્લોરલ પ્રિન્ટમાં ઘણા સારા લાગી શકે. સ્લીવ્ઝમાં તમે મેગિયા સ્લીવ પહેરી શકો. સ્લીવલેસ અને ઇન કટનો તો ઑપ્શન છે જ. કંઈક અલગ ટ્રાય કરવું હોય તો ઑફ-શોલ્ડર પણ પહેરી શકાય. આવા ડ્રેસ પસંદ કરતી વખતે લાઇટ અને ફ્રેશ કલર પસંદ કરવા. જેમ કે સની યલો, મિન્ટ ગ્રીન, સી બ્લુ વગેરે. ફ્લોરલમાં પણ ઝીણી અને મીઠી ડિઝાઇન પસંદ કરવી. બોલ્ડ અને બ્રાઇટ ફ્લાવરની પ્રિન્ટ અવૉઇડ કરવી. ફ્લોર લેન્ગ્થનાં ગાઉન ઈવનિંગ આઉટિંગ માટે સારાં લાગી શકે. જો ગાઉન ટ્રાન્સપરન્ટ હોય તો કૉન્ટ્રાસ્ટ કલરની સ્લિપ પહેરી અલગ લુક આપી શકાય. આવા ડ્રેસમાં પણ તમે ફૉર્મલ અને કૅઝ્યુઅલ બન્ને લુક આપી શકો, જેમ કે જો કૅઝ્યુઅલી પહેરવાનું હોય તો ફ્લૅટ્સ પહેરી શકાય અને નેકમાં લૉન્ગ નેકપીસ પહેરી શકો. હાથમાં પણ અલગ કલરની પ્લાસ્ટિક બૅન્ગલ અથવા બ્રેસલેટ સારું લાગી શકે. અને જો ફૉર્મલી પહેરવા માગતા હો તો તમે નો-જ્વેલરી લુક અપનાવી શકો અથવા કાનમાં માત્ર ટૉપ્સ પહેરી નેકમાં ડિફરન્ટ નેકપીસ અને હાથમાં માત્ર એક બ્રેસલેટ પહેરી શકાય.